آمریکا ایله ونزوئلا قوروجو مجلیسی باشقانی آراسیندا گیزلی گؤروشمه
آمریکا پرزیدنتی دونالد ترامپ رهبرلیگینه یاخین بیر اینسانین، ونزوئلا قوروجو مجلیسی (ANC) باشقانی دیوسدادو کابلو ایله گیزلیجه گؤروشدوگو آچیقلاندی.
آدی‌نین آچیقلانماسینی ایستمه‌ین آمریکالی بیر مسئول، آسوشیتد پرس (AP) آژانسینا ائتدیگی آچیقلامادا، آمریکا پرزیدنتی دونالد ترامپ رهبرلیگیله یاخین تماس حالین‌داکی بیری‌نین کئچن آی کاراکاسدا ونزوئلادا دولت باشقانی نیکولاس مادورودان سونرا ان گوجلو آدام اولا‌راق گؤرولن ونزوئلا قوروجو مجلیسی باشقانی کابلو ایله بیر آرایا گلدیگینی سؤیله‌دی.
گؤروشمه‌نین مادورونون تصدیقیله ائدیلیب-ائدیلممه‌سی بیلینمدیگی، مسئول، واشینگتون رهبرلیگی‌نین، هئچ بیر شرطده کابلویا دستک وئرمه و یا مادورونون یئرینه کئچمه‌سی‌نین قارشی‌سینی آچما آختاریشیندا اولمادیغینی قئید ائتدی.
جابلو ایله کئچیریلن گؤروشمه‌نین مقصدی‌نین مادورو رهبرلیگی اوزرینده باسقینی آرتیرماق اولدوغو وورغولاندی. دیوسدادو کابلو موضوعیلا باغلی آچیقلاما ائتمه‌دی. ونزوئلادا سوسیالیست پارتینین مشهور سیمالاریندان‌ 56 یاشین‌داکی کابلونون حکومت و امنیت گوج‌لری اوزرینده تأثیری اولدوغو ایفاده ائدیلیر.
کابلو، دیگر طرف‌دن، آمریکالی مسئوللار طرفین‌دن سوی-ایستیفاده، نارکوتیک تیجارتی و آمریکالی بیر سناتور اؤلوم تهدیدلرینه اولماقلا سوچلانیردی.
